CELEX: 32016R0277
Language: fi
Date: 2016-02-25 00:00:00
Title: Neuvoston asetus (EU) 2016/277, annettu 25 päivänä helmikuuta 2016, Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta

27.2.2016   
            
            
               FI
            
            
               Euroopan unionin virallinen lehti
            
            
               L 52/22
            
         NEUVOSTON ASETUS (EU) 2016/277,
   annettu 25 päivänä helmikuuta 2016,
   Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Valko-Venäjään kohdistettavista rajoittavista toimenpiteistä 15 päivänä lokakuuta 2012 annetun neuvoston päätöksen 2012/642/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksessa (EY) N:o 765/2006 (2) säädetään varojen jäädyttämisestä, jota sovelletaan presidentti Lukašenkaan ja tiettyihin Valko-Venäjän virkamiehiin sekä henkilöihin, jotka ovat vastuussa vakavista ihmisoikeusloukkauksista tai kansalaisyhteiskunnan ja demokraattisen opposition tukahduttamisesta, ja henkilöihin ja yhteisöihin, jotka hyötyvät Lukašenkan hallinnosta tai tukevat sitä, mukaan luettuina erityisesti henkilöt ja yhteisöt, jotka antavat kyseiselle hallinnolle taloudellista tai aineellista tukea.
            
         
               (2)
            
            
               Varojen jäädyttämisen soveltaminen olisi pidettävä voimassa neljän sellaisen henkilön osalta, jotka luetellaan asetuksen (EY) N:o 765/2006 liitteessä I.
            
         
               (3)
            
            
               Kaikki asetuksen (EY) N:o 765/2006 liitteessä IV luetellut henkilöt ja yhteisöt, joiden osalta varojen jäädyttämisen soveltaminen on keskeytetty, olisi poistettava kyseisestä asetuksesta, ja kiellon soveltamisen keskeyttäminen olisi lopetettava.
            
         
               (4)
            
            
               Tämä toimenpide kuuluu perussopimuksen soveltamisalaan, minkä vuoksi sen täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
            
         
               (5)
            
            
               Asetus (EY) N:o 765/2006 olisi näin ollen muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 765/2006 seuraavasti:
   
               1)
            
            
               Kumotaan 2 artiklan 6 kohta.
            
         
               2)
            
            
               Kumotaan 8 b artikla.
            
         
               3)
            
            
               Kumotaan liite IV.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 helmikuuta 2016.
      
         
            Neuvoston puolesta
         
         
            Puheenjohtaja
         
         K.H.D.M. DIJKHOFF
      
   
   
      (1)  EUVL L 285, 17.10.2012, s. 1.
   
      (2)  Neuvoston asetus (EY) N:o 765/2006, annettu 18 päivänä toukokuuta 2006, Valko-Venäjää koskevista rajoittavista toimenpiteistä (EUVL L 134, 20.5.2006, s. 1).